CELEX: 32015D0903
Language: hu
Date: 2015-06-10 00:00:00
Title: A Bizottság (EU) 2015/903 végrehajtási határozata (2015. június 10.) a Spanyolország által a NINGBO SPARK TOOLS Co Ltd China által gyártott szegélynyíró forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről (az értesítés a C(2015) 3800. számú dokumentummal történt) (EGT-vonatkozású szöveg)

12.6.2015   
            
            
               HU
            
            
               Az Európai Unió Hivatalos Lapja
            
            
               L 147/23
            
         A BIZOTTSÁG (EU) 2015/903 VÉGREHAJTÁSI HATÁROZATA
   (2015. június 10.)
   a Spanyolország által a NINGBO SPARK TOOLS Co Ltd China által gyártott szegélynyíró forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről
   
      
         (az értesítés a C(2015) 3800. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               Spanyolország a NINGBO SPARK TOOLS Co Ltd China által gyártott, az ADEO SERVICES France által importált és Spanyolországban a LEROY MERLIN Spain által forgalmazott N1E-SPK-200 (CB200-08) szegélynyíró forgalomba hozatalának megtiltására hozott intézkedésről tájékoztatta a Bizottságot.
            
         
               (2)
            
            
               A szegélynyíró a gépekről szóló 2006/42/EK irányelvnek megfelelően CE-jelölést viselt.
            
         
               (3)
            
            
               Az intézkedés meghozatalának oka az volt, hogy a szegélynyíró nem felel meg a 2006/42/EK irányelv I. mellékletének 1.4.1. pontjában (A védőburkolatokra és védőberendezésekre vonatkozó általános követelmények), 1.4.2. pontjában (A védőburkolatokra vonatkozó különleges követelmények), valamint 1.7.3. pontjában (A gép jelölése) meghatározott alapvető egészségvédelmi és biztonsági követelményeknek, mivel az eszköz metszősíkja és védőburkolatának széle közötti távolság 10 mm-nél kevesebb, ami vágási sérüléseket okozhat.
            
         
               (4)
            
            
               Spanyolország tájékoztatta a forgalmazót a hiányosságokról. A forgalmazó megtette a szükséges intézkedéseket a nem megfelelő termékek piacról történő kivonására.
            
         
               (5)
            
            
               A rendelkezésre álló dokumentáció, valamint az érintett felek által tett észrevételek és intézkedések is alátámasztják, hogy az N1E-SPK-200 (CB200-08) szegélynyíró nem felel meg a 2006/42/EK irányelvben meghatározott alapvető egészségvédelmi és biztonsági követelményeknek. Ezért helyénvaló a Spanyolország által hozott intézkedést indokoltnak tekinteni.
            
         ELFOGADTA EZT A HATÁROZATOT:
   1. cikk
   A Spanyolország által a NINGBO SPARK TOOLS Co Ltd China által gyártott, az ADEO SERVICES France által importált és Spanyolországban a LEROY MERLIN Spain által forgalmazott N1E-SPK-200 (CB200-08) szegélynyíró forgalomba hozatalának megtiltására hozott intézkedés indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. június 10-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.